Mary Townley

Mary Gosling Townleyk (1753–1839)  XVIII. mendearen amaieran eta XIX. mendearen hasieran hainbat eraikin diseinatu zituen Ramsgate hirian, eta, ondorioz, Ingalaterrako lehen emakumezko arkitektoa izan zen. 1792ko Townley House etxetzarra da, Ingalaterrako komunitateak arkitektura-altxortzat hartzen duena.

 Biografia 
Informazio gutxi dago arkitekturari hainbeste dedikatu zion emakume honi buruz. Bere obraren xehetasunak ia ez dira ezagutzen. Bere tutoreak, Sir Joshua Reynolds artista ospetsuak, idatzitako kontakizun batek, Mary Townleyren estiloa goraipatzen du diseinu arkitektonikoan eta bere garaiko emakumeen artean bakarra dela aitortuz.

1770eko hamarkadan, James Townley senarrarekin batera, Ramsgaten ezarri zen. Kent-en ekialdean garatzen ari zen portu-hiri hori, nobleziaren opor-lekua zen.

 Lanak 
Bere obra ezagun guztiak hiri honetan daude, zeinetatik gobernuarentzako kuartel batzuk nabarmentzen diren, geroago etxebizitza bihurtu zirenak eta gaur egungo Spencer Square-ren parte direnak, Albion Placeko zati handi bat eta Mews-ak plazaren atzealdean, baita Royal Crescent Street-aren hasiera ere. Baina bere lanik garrantzitsuena edo behintzat ospetsuena  bere etxea da, 1792an eraikitako Townley House izenekoa.

1840an Townley Etxea emakumeentzako eskola barnetegi bihurtu zen eta horrela jarraitu zuen Lehen Mundu Gerra amaitu arte. Urte batzuk beranduago etxea bost apartamentuko etxebizitza bihurtu zuten eta Bigarren Mundu Gerraren aurretik izena Townley Mansions-era aldatu zuten.

Mary Townleyk paper garrantzitsua jokatu zuen garai hartako tokiko goi-gizartean, bere etxea gizarte- eta aisialdi-gunea izan zen eta bera izan zen nobleziaren anfitrioia denbora luzez.

1820ko hamarkadan, gonbidatuen artean, Gilermo IV.a erregea eta Kent-eko dukesa egon ziren, bere alabarekin, Victoria printzesa zenarekin, zenbait hilabetez han egon zena. Beharbada hori da Mary Townleyren lanaren zati bat  ezagutzeko arrazoi nagusia. Jane eta Mary Parminter eta Sara Loshekin batera, Britainia Handian arkitekturaren eta diseinuaren arloan nabarmendu ziren lehen emakumeak izan ziren. 

Eraikuntza arloan ere berrikuntzak egin zituen. 1810ean ke gehiegi botatzen zuten tximiniak hobetzeko sistema patentatu zuen. 

 Lanak 
Bere bost lan ondare historiko bezala katalogatuta daude English Heritage-n:

 Royal Road, Ramsgate
 The Paragon, Ramsgate (1816)
 Chatham Place, Ramsgate (1780)
 Spencer Square, Ramsgate (1802)
 Townley House Mansion, Ramsgate (1792)

Bere hilobia St. Lawrencen ere ondare historikoa da.

 Ikus, gainera 

 Emakumeak arkitekturan

 Erreferentziak 

 Kanpo estekak 

Kategoria:Erresuma Batuko arkitektoak
Kategoria:Emakume arkitektoak